ΝΟΜΟΣΧΕΔΙΟ ΜΕ ΤΙΤΛΟ 
«ΝΟΜΟΣ ΠΟΥ ΡΥΘΜΙΖΕΙ ΤΗ ΔΙΕΞΑΓΩΓΗ ΔΗΜΟΣΙΩΝ 
ΣΥΓΚΕΝΤΡΩΣΕΩΝ ΚΑΙ ΠΑΡΕΛΑΣΕΩΝ» 


Συνοπτικός τίτλος. 


Ί. Ο παρών Νόμος θα αναφέρεται ως ο περί Δημοσίων 


Συγκεντρώσεων και Παρελάσεων Νόμος του 2024. 


Ερμηνεία. 


2. Στον παρόντα Νόμο, εκτός εάν από το κείμενο προκύπτει 


διαφορετική έννοια- 


37/1) του 2022 
28/1) του 2023 
741) του 2023. 


«αρμόδια αρχή» σηµαίνει την αρχή τοπικής διοίκησης στην περιοχή 
στην οποία βρίσκεται ο τόπος όπου θα λάβει χώρα η συγκέντρωση 


ή παρέλαση᾽ 


«αρχή τοπικής διοίκησης» σηµαίνει Δημοτικό Συμβούλιο ή Κοινοτικό 
Συμβούλιο Μή Συμβούλιο του Επαρχιακού Οργανισμού 
Αυτοδιοίκησης, στις περιοχές που δεν εμπίπτουν στα όρια δήµου ή 
κοινότητας, σύμφωνα µε τον περί Επαρχιακών Οργανισμών 


Αυτοδιοίκησης Νόµο᾽ 


«Αρχηγός Αστυνομίας» περιλαμβάνει και αξιωματικό της 


αστυνομίας που εξουσιοδοτείται από αυτόν: 


«αυθόρμητη συγκέντρωση» σηµαίνει συγκέντρωση που 
πραγματοποιείται χωρίς προηγούµενη συνεννόηση ή πρόσκληση, 
µε αφορµή την επέλευση συγκεκριμένου αιφνίδιου ή απρόβλεττου 
γεγονότος, µε αποτέλεσµα να καθίσταται αδύνατη η τήρηση των 
υποχρεώσεων που ορίζονται στα εδάφια (1), (2) και (3) του άρθρου 


3 του παρόντος Νόμου’ 


«δημόσιος χώρος» περιλαμβάνει ὀρόμο, πλατεία, διάβαση, γέφυρα 


ή άλλο υπαίθριο χώρο, όπου κάθε φορά το κοινό έχει δικαίωµα ή 


ρητή ή εξυπακουόµενη άδεια εισόδου, είτε χωρίς όρους είτε µε όρο 


πληρωμής, αλλά δεν περιλαμβάνει κτίριο΄ 


«κινούμενη συγκέντρωση» σηµαίνει συγκέντρωση η οποία 
πραγματοποιείται µε μετακίνηση των συμμετεχόντων ή µέρους των 


συμμετεχόντων σε συγκεκριμένη διαδροµή΄ 


«οργανωτής» σηµαίνει σύλλογο, οργάνωση, πολιτικό κόμμα, 
σωματείο, συντεχνία, πρόσωπο ή πρόσωπα που διοργανώνουν 


συγκέντρωση ή παρέλαση᾽ 


«παρέλαση» σηµαίνει παρέλαση είκοσι ή περισσότερων 
προσώπων σε δηµόσιο χώρο, και περιλαμβάνει παρέλαση 


οχηµάτων᾿ 


«συγκέντρωση» σηµαίνει σταθερή ή κινούμενη συγκέντρωση είκοσι 
ή περισσότερων προσώπων σε δηµόσιο χώρο, και περιλαμβάνει 
συγκέντρωση οχημάτων, που πραγματοποιείται για τον ίδιο σκοπό, 
Ιδίως για από κοινού διαμαρτυρία, προβολή απόψεων, διατύπωση 


αιτημάτων οποιουδήποτε χαρακτήρα ή λήψη σχετικών αποφάσεων᾿ 


«σταθερή συγκέντρωση» σηµαίνει συγκέντρωση, της οποίας η 
έναρξη, η διάρκεια και η λήξη πραγματοποιούνται στον ίδιο δημόσιο 


χώρο" 


«Υπεύθυνος Αξιωματικός» σηµαίνει τον αξιωματικό της Αστυνομίας 
που ορίζεται ως σύνδεσμος της Αστυνομίας µε τον οργανωτή, 


σύμφωνα µε το άρθρο 2 του παρόντος Νόμου’ 


«Υπουργός» σηµαίνει τον Ὑπουργό Δικαιοσύνης και Δημοσίας 


Τάξεως. 


Ειδοποίηση για 
παρελάσεις και 


συγκεντρώσεις. 


9. (1) Οργανωτής που επιθυμεί ή προτίθεται να οργανώσει 
παρέλαση ή συγκέντρωση, αποστέλλει για τον σκοπό αυτό γραττή 


ειδοποίηση στην αρμόδια αρχή. 


(2) Η ειδοποίηση αποστέλλεται σε ηλεκτρονική ή έντυπη µορφή, 
τουλάχιστον 7 ηµέρες πριν από την ηµεροµηνία κατά την οποία η 
παρέλαση ή η συγκέντρωση προγραμματίζεται! να 


πραγµατοποιηθεί. 


(3) Στην ειδοποίηση που αποστέλλεται δυνάµει του παρόντος 
άρθρου, αναφέρονται το όνοµα και τα στοιχεία επικοινωνίας του 
οργανωτή, ο σκοπός, η λΑμερομηνία κατά την οποία θα 
πραγµατοποιηθεί η παρέλαση ή η συγκέντρωση και η ώρα έναρξής 
της Και ο Χώρος ή το ὁρομολόγιο της παρέλασης ή της 


συγκέντρωσης, ανάλογα µε την περίπτωση. 


(4) Η αρμόδια αρχή αποστέλλει χωρίς καθυστέρηση αντίγραφο 
της ειδοποίησης στον Αρχηγό Αστυνομίας. 


(5) (α) Αυθόρµητη συγκέντρωση για την οποία δεν έχει δοθεί 
γραπτή ειδοποίηση σύμφωνα µε τον παρόν άρθρο, επιτρέπεται, 
εφόσον δεν υφίσταται κίνδυνος ότι µε την πραγματοποίηση της 
απειλείται η διασάλευση της δηµόσιας ασφάλειας ή της δηµόσιας 
τάξης. 

(β) Στην περίπτωση αυθόρμητης συγκέντρωσης, ο Αρχηγός 
της Αστυνομίας καλεί τους συμμετέχοντες να ορίσουν οργανωτή, 
εφόσον οι υφιστάμενες συνθήκες το επιτρέπουν, ενώ δύναται να 
επιβάλει περιορισμούς σύμφωνα µε το άρθρο 6 του παρόντος 
Νόμου. 

(/) Σε περίπτωση µη συμμόρφωσης µε τους επιβληθέντες 
περιορισμούς, σύμφωνα µε το άρθρο 6 του παρόντος Νόμου, ο 
Αρχηγός της Αστυνομίας ή ο Ὑπουργός, ανάλογα µε την 


περίπτωση, δύναται να προβεί στη διάλυση της συγκέντρωσης, 


71 του 1965 
22 του 1970 
48 του 1991 
97/(/) του 1996. 


κατόπιν προφορικής ή γραπτής διαταγής. 


(6) Οι πρόνοιες των εδαφίων (1), (2) και (39) του παρόντος 
άρθρου, δεν εφαρμόζονται σε παρελάσεις ή συγκεντρώσεις που 
πραγματοποιούνται - 

(α) για θρησκευτικούς, αθλητικούς και ψυχαγωγικούς σκοπούς’ 

(β) για σκοπούς εορτασμού εθνικών επετείων και εορτασμού της 
Πρωτομαγιάς’ 

(γ) από πολιτικά κόµµατα ή Συντεχνίες εγγεγραμµένες δυνάμει 


του περί Συντεχνιών Νόμου. 


Υποχρεώσεις 


Οργανωτή. 


4. Ο οργανωτής της παρέλασης ή συγκέντρωσης υποχρεούται να 
μεριμνά για την οµαλή διεξαγωγή της λαμβάνοντας κάθε αναγκαίο 


και πρόσφορο μέτρο, και ιδίως- 


(α) να συνεργάζεται συνεχώς µε την αρμόδια αρχή ή την Αστυνομία 
και Ιδίως µε τον Υπεύθυνο Αξιωματικό και να συμμορφώνεται στις 
υποδείξεις τους, παρέχοντας τη συνδρομή του για την τήρηση της 
τάξης και την οµαλή πραγματοποίηση της Ἀπαρέλασης ή 


συγκέντρωσης, 


(8) να ενημερώνει τους συμμετέχοντες στην παρέλαση ἡή 
συγκέντρωση για την υποχρέωση τους να µην φέρουν αντικείμενα 
πρόσφορα για την άσκηση βίας, και ζητά την παρέμβαση της 
Αστυνομίας για την απομάκρυνση των ατόμων που φέρουν τέτοια 


αντικείµενα. 


Ορισµός 
Υπεύθυνου 
Αξιωματικού 


Αστυνομίας. 


5. (1) Κατά τη διεξαγωγή της παρέλασης ή συγκέντρωσης ορίζεται 
αξιωματικός της Αστυνομίας ως Υπεύθυνος Αξιωματικός, ο οποίος 
θα αποτελεί τον σύνδεσμο της Αστυνομίας µε τον οργανωτή, ώστε 


να διασφαλισθεί η οµαλή και σύμφωνη µε τον παρόντα Νόμο 


διεξαγωγή της παρέλασης ή συγκέντρωσης. 


(2) Ο Υπεύθυνος Αξιωματικός µεριμνά- 
(α) για τη δηµιουργία άµεσης επαφής µε τον οργανωτή, 
(8) για τη διαρκή συνεργασία και επικοινωνία μεταξύ της 


Αστυνομίας και οργανωτή. 


Επιβολή 


περιορισμών. 


6. (1) Σε περίπτωση που η αρμόδια αρχή, σταθµίζοντας όλες τις 
σχετικές περιστάσεις, κάτω από τις οποίες αναμένεται να 
πραγµατοποιηθεί παρέλαση ή συγκέντρωση, κρίνει ότι δυνατόν να 
καταστεί αναγκαία για σκοπούς δηµοσίου συμφέροντος η επιβολή 
περιορισμών, συγκαλεί υπό την προεδρία της σύσκεψη, στην οποία 
καλούνται να παραστούν ο οργανωτής ή εκπρόσωπος του, και ο 
Αρχηγός της Αστυνομίας ή εκπρόσωπος του, για συζήτηση του 
θέµατος κατά πόσο επιβάλλεται ή όχι η επιβολή περιορισμών και οι 


περιορισμοί που προτείνονται. 


(2) Εάν κατά τη σύσκεψη υπάρξει ομοφωνία μεταξύ αρμόδιας 
αρχής, Αστυνομίας και οργανωτή ὡς προς τους περιορισμούς που 
πρέπει να επιβληθούν, η αρμόδια αρχή δύναται να επιβάλει 
περιορισμούς. Σε περίπτωση που δεν υπάρξει τέτοια ομοφωνία, 
είτε λόγω απουσίας του οργανωτή, είτε διαφωνίας του για επιβολή 
των προτεινόμενων περιορισμών, αλλά υπάρχει σύμφωνη γνώµη 
αρμόδιας αρχής και Αστυνομίας, η αρμόδια αρχή παραπέμπει το 
θέµα στον Ὑπουργό, ο οποίος δύναται, στην περίπτωση που 
συμφωνήσει µε τις απόψεις της αρμόδιας αρχής, να επιβάλει 


περιορισμούς. 


(9) Οι περιορισμοί που δύναται να επιβάλει η αρμόδια αρχή ήο 
Υπουργός ανάλογα µε την περίπτωση, δυνάμει του εδαφίου (2), θα 
πρέπει να εἶναι απόλυτα αναγκαίοι προς το συμφέρον της 


ασφάλειας της Δημοκρατίας ή της συνταγματικής τάξης ή της 


δημόσιας ασφάλειας ή της δηµόσιας τάξης ή της πρόληψης του 
εγκλήματος ή της δηµόσιας υγείας ή των δημοσίων ηθών ή της 
προστασίας των συνταγματικά κατοχυρωµένων δικαιωμάτων και 
ελευθεριών άλλων προσώπων, ανεξάρτητα αν τα πρόσωπα αυτά 
μετέχουν ή όχι στην παρέλαση ή τη συγκέντρωση, και ειδικότερα να 
είναι αναγκαίοι για να προληφθεί αναταραχή, ζημιά ή εκφοβισµός 


άλλων προσώπων. 


(4) Η αρμόδια αρχή ή ο Υπουργός, για τη λήψη της απόφασης για 
επιβολή περιορισμών, λαμβάνουν υπόψη, ιδίως- 

(α) τον εκτιμώμενο αριθµό συμμετεχόντων᾽ 

(β) την περιοχή πραγματοποίησης της παρέλασης ή συγκέντρωσης᾽ 
(γ) τον βαθµό επικινδυνότητας αυτής, ὡς προς την πιθανότητα 
διάπραξης σοβαρών αδικηµάτων΄ 

(δ) την πραγματοποίηση άλλης παρέλασης ή συγκέντρωσης ή 
εκδήλωσης, µε κίνδυνο αντιπαράθεσης ή συµπλοκής᾽' 

(ε) τις συμπεριφορές που παρατηρήθηκαν σε προηγούμενες 


παρελάσεις ή συγκεντρώσεις του οργανωτή. 


(5) Οι περιορισμοί που δύναται να επιβάλει η αρμόδια αρχή ήο 
Υπουργός αφορούν, μεταξύ άλλων, την πορεία της παρέλασης ή 
συγκέντρωσης, τον χρόνο ή τον χώρο της παρέλασης ή 
συγκέντρωσης ή την κατάληψη µόνο µέρους του οδοστρώµατος ή 
άλλου δηµόσιου ανοικτού µη περιτοιχισµένου χώρου ή την 
απαγόρευση διέλευσης ή εισόδου σε οποιοδήποτε δηµόσιο χώρο ή 
τη µη παρακώλυση της Κυκλοφορίας και της πρόσβασης σε 


δημόσιες υπηρεσίες, οργανισμούς κοινής ὠφελείας ή νοσηλευτήρια. 
(6) Π απόφαση µε τους περιορισμούς αποστέλλεται εγκαίρως στον 
οργανωτή µε τον ἰδιο τρόπο που καθορίζεται στο εδάφιο (2) του 


άρθρου 3 του παρόντος Νόμου για την αποστολή ειδοποίησης. 


(7) Η απόφαση της αρμόδιας αρχής ή του Υπουργού, ανάλογα µε 


την περίπτωση, πρέπει να είναι αιτιολογηµένη. 


Αδικήματα. 


7. (1) Οργανωτής που παραλείπει να αποστείλει την προβλεπόμενη 
στο εδάφιο (2) του άρθρου 32 ειδοποίηση ή που διοργανώνει 
παρέλαση ή συγκέντρωση κατά τρόπο που διαφέρει ουσιωδώς από 
τον προβλεπόμενο στην ειδοποίηση, διαπράττει ποινικό αδίκημα 


τιμωρούμενο µε χρηματική ποινή Ξ2,000. 


(2) Κάθε πρόσωπο που λαμβάνει µέρος σε παρέλαση ή 
συγκέντρωση που, εν γνώσει του, πραγµατοποιείαι κατά 
παράβαση περιορισμών που επιβλήθηκαν δυνάμει του άρθρου 6 
του παρόντος Νόμου, διαπράττει ποινικό αδίκηµα τιμωρούμενο µε 


χρηματική ποινή Ε2,000. 


(9) Αποτελεί υπεράσπιση για πρόσωπο κατηγορούμενο δυνάμει 
του παρόντος άρθρου, αν αποδείξει ότι µη συμμόρφωση του µε 
περιορισμούς που επέβαλε η αρμόδια αρχή ή ο Ὑπουργός, 
ανάλογα µε την περίπτωση, οφειλόταν σε λόγους ή περιστατικά 


πέραν του ελέγχου του. 


Απαγόρευση 
παρελάσεων και 


συγκεντρώσεων. 


8. (1) Αν η αρμόδια αρχή ή ο Αρχηγός Αστυνομίας εύλογα πιστεύει 
ότι λόγω ειδικών περιστάσεων που επικρατούν σε συγκεκριμένη 
περιοχή της Κύπρου ή στην ἸΚύπρο γενικτερα, η επιβολή 
περιορισμών δυνάμει του άρθρου 6 του παρόντος Νόμου δεν 
συνιστά αποτελεσματικό µέτρο για την πρόληψη των καταστάσεων 
που Οἱ πιο πάνω εἰδικές περιστάσεις δημιουργούν, και ότι µε την 
πραγματοποίηση παρελάσεων ή συγκεντρώσεων θα απειλείο η 
ύπαρξη της Δημοκρατίας, εισηγείαι στον Ὑπουργό έκδοση 
διατάγµατος απαγόρευσης παρελάσεων ή συγκεντρώσεων, ο 
οποίος θέτει την εισήγηση ενώπιον του Υπουργικού Συµβουλίου το 


οποίο δύναται να εκδώσει σχετικό διάταγμα. 


(2) Το διάταγμα το οποίο εκδίδεται δυνάµει του εδαφίου (1) του 
παρόντος άρθρου, απαγορεύει την πραγματοποίηση παρελάσεων ή 
συγκεντρώσεων σε οποιαδήποτε περιοχή της Δημοκρατίας για 


Χρονική περίοδο µη υπερβαίνουσα τον ένα µήνα. 


(3) Διατάγματα που εκδίδονται δυνάμει του παρόντος άρθρου 
δύναται να ακυρωθούν ή διαφοροποιηθούν µε την έκδοση νεότερου 


διατάγματος. 


(4) Διατάγματα που εκδίδονται δυνάμει του παρόντος άρθρου 


δημοσιεύονται στην Επίσηµη Εφηµερίδα της Δημοκρατίας. 


Διάλυση. 


9. (1) Παρέλαση ή συγκέντρωση που βρίσκεται σε εξέλιξη δύναται 
να διαλυθεί κατόπιν απόφασης του Αρχηγού της Αστυνομίας, σε 


περίπτωση που: 


(α) πραγµατοποιεται κατά παράβαση περιορισμών που 


επιβλήθηκαν δυνάμει του άρθρου 6 του παρόντος Νόμου, 


(8) πραγµατοποιείαι παρά την έκδοση διατάγματος απαγόρευσης 


της δυνάμει του άρθρου 6 του παρόντος Νόμου, 


(γ) ο Υπεύθυνος Αξιωματικός διαβλέπει ότι επίκειται χρήση βίας 
που ενδέχεται να αλλοιώσει τον ειρηνικό χαρακτήρα της παρέλασης 
ή συγκέντρωσης, ή διαπιστώνει ότι η παρέλαση ή συγκέντρωση 
μετατρέπεται σε βίαιη από τους συμμετέχοντες, µε την πρόκληση 
επίθεσης κατά προσώπων, ή την πρόκληση σωματικής βλάβης 
κατά προσώπων, ή την πρόκληση ζηµιάς σε δηµόσια ή ιδιωτική 
περιουσία, ή µε τη χρήση βομβών, εκρηκτικών ή άλλων 
επικίνδυνων μηχανισμών, καπνογόνων, βεγγαλικών, 


πυροτεχνηµάτων, φωτοβολίδων, κροτίδων, παράνομων µαχαιριών, 


πυροβόλων ή επιθετικών όπλων, ή άλλων επικίνδυνων 


αντικειμένων. 


Νοείται ότι βία θεωρείαι η χρήση σωματικής βίας που είναι 
πιθανόν να οδηγήσει σε τραυματισμό ή θάνατο ή σε σοβαρή ζημιά 
στην περιουσία, αλλά δεν περιλαµβάνει απλά σπρωξίµατα ἡή 
διατάραξη της κυκλοφορίας οχημάτων ή πεζών ή καθημερινών 


ὁραστηριοτήτων. 


(2) Π απόφαση διάλυσης, που εκδίδεται σύµφωνα µε το παρόν 


άρθρο, δύναται να έχει τη µορφή προφορικής ή γραπτής διαταγής. 


Αδικήματα κατά 
παράβαση 


διατάγματος. 


10. Όποιος οργανώσει ή λαμβάνει µέρος σε παρέλαση ἡή 
συγκέντρωση που εν γνώσει του έχει απαγορευθεί ή έχει διαταχθεί 
η διάλυση της, δυνάμει των διατάξεων των άρθρων 8 και 9 του 
παρόντος Νόμου, διαπράττει ποινικό αδίκημα τιμωρούμενο µε 


χρηματική ποινή Ε10,000. 


Απόκρυψη 


προσώπου. 


11. Πρόσωπο το οποίο συμμετέχει στην παρέλαση ή συγκέντρωση 
και αποκρύβει µε οποιοδήποτε τρόπο το πρόσωπο του, ήτοι σε 
σηµείο που αυτό να µην µπορεί να αναγνωριστεί, χωρίς αιτιολογία, 
για την οποία φέρει το βάρος της απόδειξης, θεωρείται ότι το 
αποκρύβει προς το σκοπό διάπραξης αδικήματος και είναι ένοχο 
πλημμελήματος και, σε περίπτωση καταδίκης του, υπόκειται σε 
ποινή φυλάκισης που δεν υπερβαίνει τα δύο (2) έτη ή σε χρηματική 
ποινή που δεν υπερβαίνει τις τέσσερεις χιλιάδες ευρώ (Ε4.000) ή 


και στις δύο αυτές ποινές. 


Πλατφόρμα 
ενημέρωσης. 


12. Η Αστυνομία υποχρεούται να αναρτά σε εμφανές µέρος στην 
ιστοσελίδα της, ενηµέρωση για τις προγραμμµατισµένες παρελάσεις 


ή συγκεντρώσεις, τις σχετιζόµενες µε αυτές κυκλοφοριακές 


ρυθμίσεις, ως επίσης και γενικότερη ενηµέρωση για τις 
υποχρεώσεις που απορρέουν από τις πρόνοιες του παρόντος 


Νόμου. 


Κανονισμοί. 19. Το Υπουργικό Συμβούλιο δύναται να εκδίδει Κανονισμούς, για 
τη ρύθμιση κάθε θέµατος το οποίο απορρέει από τις διατάξεις του 
παρόντος Νόμου, και το οποίο χρήζει ή είναι δεκτικό περαιτέρω 
ρυθµίσεως. 

Κατάργηση. 14. Ο περί Συγκεντρώσεων και Παρελάσεων Νόμος, καταργείται. 


Κεφ. 32 


